ยืนยันไม่มีประกาศขอความร่วมมือหลีกเลี่ยงการท่องเที่ยวและเดินทางข้ามจังหวัด
ศูนย์ต่อต้านข่าวปลอม เผยแพร่ข้อมูลกรณีมีข่าวปรากฏในสื่อออนไลน์ประเด็นเรื่อง กระทรวงสาธารณสุข ขอความร่วมมือหลีกเลี่ยงท่องเที่ยว 6 ประเทศ ได้แก่ ประเทศจีน ฮ่องกง ไต้หวัน ญี่ปุ่น เกาหลีและสิงคโปร์ ระยะเวลา 3 เดือนและการเดินทาง 8 จังหวัดเฝ้าระวัง ได้แก่ กรุงเทพมหานคร สมุทรปราการ ชลบุรี เชียงใหม่ เชียงราย ประจวบคีรีขันธ์กระบี่และภูเก็ต ศูนย์ต่อต้านข่าวปลอม ตรวจสอบข้อเท็จจริงจากกรมควบคุมโรค กระทรวงสาธารณสุข พบว่าเป็นข้อมูลเท็จ ชี้แจงว่า เรื่องดังกล่าวไม่เป็นความจริง ขณะนี้ไม่มีการประกาศขอความร่วมมือ หรือสั่งห้ามเดินทางตามกรณีดังกล่าวจากหน่วยงานรัฐทั้งสิ้น หากมีความคืบหน้ากรมควบคุมโรค จะออกประกาศอย่างเป็นทางการให้ประชาชนรับทราบอย่างแน่นอน